Diari Oficial de la Generalitat Valenciana


Sumari del DOGV 4984, del 13-04-2005 (2005/3178)

RESOLUCIÓ de 24 de novembre de 2004, del Servici Territorial d'Energia, per la qual s'autoritza a Iberdrola Distribución Eléctrica, SAU, la construcció d'una línia aèria trifàsica a 20 kV, DC LA-180, des de ST la Rambleta de la Vall d'Uixó, fins a un nou client CENUSA, entre els termes municipals de la Vall d'Uixó, Nules i la Vilavella (Castelló), corresponent a l'expedient de referència ATLINE/2003/281/12 (projecte 323/2003), s'aprova el projecte d'execució i es declara en concret la seua utilitat pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4984

Data del DOGV
:   13-04-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/3178


Data del document
:   24-10-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Nules
    * Vilavella, la
    * Vall d'Uixó, la
    * empresa privada
    * subministrament d'energia elèctrica

RESOLUCIÓ de 24 de novembre de 2004, del Servici Territorial d'Energia, per la qual s'autoritza a Iberdrola Distribución Eléctrica, SAU, la construcció d'una línia aèria trifàsica a 20 kV, DC LA-180, des de ST la Rambleta de la Vall d'Uixó, fins a un nou client CENUSA, entre els termes municipals de la Vall d'Uixó, Nules i la Vilavella (Castelló), corresponent a l'expedient de referència ATLINE/2003/281/12 (projecte 323/2003), s'aprova el projecte d'execució i es declara en concret la seua utilitat pública. [2005/S3178]
  
Examinats els antecedents que estan en l'expedient ATLINE/2003/281/12 (projecte 323/2003), del Servici Territorial d'Energia, tramitat a instància de la mercantil Iberdrola Distribución Eléctrica, SAU (Iberdrola).
  
Antecedents de fet
  
Primer. El 18 de novembre de 2003, Iberdrola va sol·licitar l'autorització per a la construcció d'una línia aèria trifàsica a 20 kV, DC LA-180, des de ST la Rambleta de la Vall d'Uixó, fins a nou client CENUSA, entre els termes municipals de la Vall d'Uixó, Nules i la Vilavella (Castelló).
  
Segon. El dia 4 de desembre de 2003 van ser satisfetes les taxes del citat expedient, i va començar la tramitació.
  
Tercer. Es va iniciar la corresponent informació pública del projecte per mitjà de la publicació en el Diari Oficial de la Generalitat Valenciana, de 29 de juliol de 2004, en el Butlletí Oficial de la Província de Castelló, de 19 d'agost de 2004, i en el periòdic Mediterráneo, de 23 de juliol de 2004. Així mateix es van publicar els anuncis corresponents en els taulers d'edictes dels ajuntaments de la Vall d'Uixó, la Vilavella i Nules. Durant el període d'informació pública no s'han presentat al·legacions.
  
Quart. Amb data 27 de maig de 2004 es van tramitar les separates als ajuntaments de la Vall d'Uixó, la Vilavella i Nules, així com a la Confederació Hidrogràfica del Xúquer, a Red Eléctrica Española, SA, al Ministeri de Foment i a la Diputació de Castelló, i va establir cada organisme el corresponent condicionat.
  
Cinqué. El dia 18 de juny de 2004, per part de personal tècnic de la Unitat Territorial d'Energia, es va emetre l'informe tècnic sobre el projecte.
  
Sisé. D'acord amb la documentació presentada l'objecte de la sol·licitud és millorar i ampliar la xarxa aèria de mitjana tensió de distribució d'energia elèctrica per a subministrar un servici elèctric regular, considerant les previsions d'expansió del territori afecte a la dita instal·lació.
  
Fonaments de dret
  
Primer. Vistos els preceptes de la Llei 54/1997, de 27 de novembre del Sector Elèctric, així com el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Este Servici Territorial d'Energia resol:
  
Primer. Autoritzar a Iberdrola Distribución Eléctrica, SAU, la construcció d'una línia aèria trifàsica a 20 kV, DC LA-180, des de ST la Rambleta de la Vall d'Uixó, fins a un nou client Cenusa, entre els termes municipals de la Vall d'Uixó, Nules i la Vilavella (Castelló), corresponent a l'expedient amb referència ATLINE/2003/281/12 (projecte 323/2003), i les característiques principals del qual són les següents:
  
Lloc de la instal·lació: termes municipals de la Vall d'Uixó, Nules i la Vilavella (Castelló).
  
Característiques principals: línia aèria trifàsica a 20 kV, DC LA-180, des de ST la Rambleta de la Vall d'Uixó, fins a un nou client Cenusa, entre els termes municipals de la Vall d'Uixó, Nules i la Vilavella (Castelló).
  
Projecte tipus: línia aèria de MT 1451/0105/1, tipus A-110 amb aïllament suspés
  
Pressupost: 100.643,42 euros.
  
Segon. Declarar en concret la utilitat pública de les instal·lacions autoritzades en el punt primer de la present resolució, als efectes assenyalats en la Llei 54/1997, de 27 de novembre, del Sector Elèctric, i la urgent ocupació dels béns i dels drets afectats que es relacionen a continuació:
  
Tercer. Aprovar el projecte d'execució amb les condicions següents:
  
a) Les obres hauran de realitzar-se d'acord amb el projecte presentat amb les variacions que, si és procedent, se sol·liciten i autoritzen.
  
b) El termini de posada en marxa serà de sis mesos.
  
c) El titular donarà compte de l'acabament de les obres al Servici Territorial d'Energia i adjuntarà el certificat tècnic de la instal·lació, a l'efecte de la posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
e) El titular de la instal·lació tindrà en compte, per a la seua execució, el compliment dels condicionats que han sigut establits pels ajuntaments de la Vall d'Uixó, la Vilavella i Nules, la Confederació Hidrogràfica del Xúquer, Red Eléctrica Española, SA, Ministeri de Foment i la Diputació de Castelló.
  
L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures, en el termini d'un mes, comptador a partir de l'endemà de la publicació de la present, d'acord amb el que establix l'article 115 la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Esta publicació es realitza igualment als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de notificació de la present resolució als titulars desconeguts o amb domicili ignorat o aquells en què, s'ha intentat la notificació i no s'ha pogut practicar.
  
Castelló de la Plana, 24 de novembre de 2004.- El cap del Servici d'Energia (p. d. Resolució del director general d'Energia de data 24.03.2004): Fernando Fabra Gasset.